Iapir

Iapir er en slekt av små, vannlevende biller som hører til gruppen Myxophaga. I likhet med andre medlemmer av denne gruppen er larvene utstyrt med trakégjeller, noe som ellers er ukjent blant insekter med fullstendig forvandling (holometaboli). Torridincolidae lever på bunnen av små, rasktrennende bekker, og de fleste av de kjente artene stammer fra Brasil.

Utseende 
Små (mindre enn 2 mm), avlange biller. Pannen har et langt, tungeformet utskudd mellom antennene. Fasettøynene er runde og utstående. Antennene er korte, kølleformede, og består av ni ledd. Brystskjoldet (pronotum) er bredere enn langt, med en opphøyd lengdeås i midten og fremskutte fremhjørner. Dekkvingene er brede med en tydelig skulderbule, og fine punktrekker. Beina er slanke, særlig er fotleddene tynne. Larvene er flate, nærmest dråpeformede sett ovenfra, med korte, fingeraktige trakégjeller på bakkroppen og kraftige bein.

Utbredelse 
Slekten er bare kjent fra Brasil.

Systematisk inndeling 

 Ordenen biller, Coleoptera
 Underordenen Myxophaga
 Familien Torridincolidae
 Slekten Iapir Py-Daniel, Fonseca & Barbosa, 1993
 Iapir borgmeieri (Reichardt & Vanin, 1976)
 Iapir britskii (Reichardt & Costa, 1967)
 Iapir castalia (Reichardt, 1973)
 Iapir trombetensis Py-Daniel, Fonseca & Barbosa, 1993
 Iapir vanini Sampaio & Ferreira, 2013

Referanser

Kilder 
 Tree of Life Web project, 2005: Iapir

Eksterne lenker 
 

Myxophaga
Brasils insekter
Dyr formelt beskrevet av Hans Reichardt
Biller formelt beskrevet i 1973